b'\n_START_ARTICLE_\nMarkizas\n_START_SECTION_\nMarkizai Did\xc5\xbeiojoje Britanijoje\n_START_PARAGRAPH_\nDid\xc5\xbeiojoje Britanijoje tik jos monarchas gali suteikti paveldimus bajor\xc5\xb3 titulus. \xc5\xa0iuo metu D. Britanijoje yra 34 markizatai._NEWLINE_Pirmasis Anglijos markizas buvo Robert de Vere, 9-asis Oksfordo erlas (9th Earl of Oxford), kuriam markizo titul\xc4\x85 1385\xc2\xa0m. gruod\xc5\xbeio 1 d. suteik\xc4\x97 karalius Ri\xc4\x8dardas II. Po nepiln\xc5\xb3 met\xc5\xb3 (1386\xc2\xa0m. spalio 13 d.) markizo titulas buvo at\xc5\xa1auktas, nes jis gavo Airijos hercogo titul\xc4\x85._NEWLINE_Antruoju Anglijos markizu tapo John Beaufort, 1-asis Somerseto erlas (1st Earl of Somerset). Jis 1397\xc2\xa0m. tapo Dorseto markizu. 1399\xc2\xa0m. \xc5\xa1is jo titulas buvo at\xc5\xa1auktas. Buvo pra\xc5\xa1yta jam titul\xc4\x85 gr\xc4\x85\xc5\xbeinti, bet karalius parei\xc5\xa1k\xc4\x97, kad \xe2\x80\x9emarkizo titulas \xc5\xa1ioje karalyst\xc4\x97je keistai atrodo\xe2\x80\x9c._NEWLINE_Tre\xc4\x8dias markizo titulas buvo suteiktas 1442\xc2\xa0m._NEWLINE_Vienintel\xc4\x97 moteris, kuri tapo markize (ne markiziene), buvo ledi Ana Bolein, kuriai buvo suteiktas Pembroke markiz\xc4\x97s titulas. Titulas buvo dovana prie\xc5\xa1 tuokiantis su karaliumi Henriku VIII._NEWLINE_D. Britanijoje hercog\xc5\xb3 \xc4\xafp\xc4\x97diniai paprastai gauna markizo titul\xc4\x85. Yra tokia taisykl\xc4\x97, kad \xc4\xafp\xc4\x97dinis gali tur\xc4\x97ti vienu lygiu \xc5\xbeemesn\xc4\xaf titul\xc4\x85, negu didikas, kurio \xc4\xafp\xc4\x97dinis jis yra. Markizo \xc4\xafp\xc4\x97dinis paprastai b\xc5\xabna grafas ar vikontas.\n_START_SECTION_\nMarkizai Pranc\xc5\xabzijoje\n_START_PARAGRAPH_\nPranc\xc5\xabzijoje markizais gal\xc4\x97jo vadintis auk\xc5\xa1tos kilm\xc4\x97s didikai, vald\xc4\x99 kelet\xc4\x85 grafys\xc4\x8di\xc5\xb3, net jeigu ir netur\xc4\x97jo formalaus markizo titulo.'